kardosdrur/scandi-wiki huggingface dataset:
War (album)



War er det tredje studiealbum fra den irske rockgruppe U2. Det blev udgivet 28. februar 1983 på pladeselskabet Island Records.

Singler 
 "New Year's Day" udgivet i januar, 1983
 "Two Hearts Beat as One" udgivet i marts, 1983
 "Sunday Bloody Sunday" udgivet i marts, 1983
 ""40"" (How Long)" udgivet i august, 1983 (kun i Tyskland)

Turne 
I december 1982 startede U2's "Pre-War"-turne, og den sluttede først efter at turneen "War tour" var begyndt. Turneen havde fem dele, fandt sted i Europa, Nordamerika, og Japan, og der blev spillet 110 koncerter. Der blev også udgivet U2's første video: "U2 Live from Red Rocks: Under a Blood Red Sky", som var optaget ved en koncert i Colorado. Livealbummet Under a Blood Red Sky blev også udgivet, og den indeholdt én single, "I Will Follow (Live from West Germany)", udgivet i Tyskland. Titlen Under a Blood Red Sky kommer fra teksten til sangen "New Year's Day". U2 spillede én koncert i Danmark, den 14. december 1982.

Turneen sluttede 30. november 1983.

Trackliste 
Alle numre er skrevet og komponeret af U2.

25 års jubilæum 
I juli 2008 blev War udgivet som jubilæumsudgave i tre formater: Albummet på standard-cd, albummet med bonus-cd og en bog på 36 sider samt albummet på vinyl.

U2-album
Album fra 1983
Triangel Teatret

Triangel Teatret var en biograf beliggende på Trianglen i København.

Biografen er oprindeligt oprettet under navnet Biorama, længere ude ad Østerbrogade, men flyttede i 1926 til lokalerne på Trianglen og skiftede navn til Triangel Teatret. Biografen lukkede i 1979, siden lukningen har lokalerne været brugt til forskellige formål, senest siden 2005 af Normann Copenhagen.

Biorama 
I 1905 starter den tidligere markedsgøgler Søren Nielsen biografen Biorama på Østerbrogade nr. 33. Han åbner yderligere biografer og i 1909 tillige filmselskabet Biorama (senere omdøbt til Filmfabrikken Skandinavien).

Der indføres et licenssystem som begrænser filmproduktionsselskaberne til at drive blot en enkelt biograf hver.

Triangel Teatret 
1926 flytter biografen ind ad Østerbrogade til nummer 70 ved Trianglen, som samme år er blevet ombygget. Ejendommen er oprindeligt fra 1886.

Under krigen spiller biografen videre, men om aftenen den 23. april 1944, blev filmen (i lighed med andre københavnske biografer) afbrudt af pistolbevæbnede mænd, som viste et karikaturbillede af Hitler og afspillede en propagandeplade.

I 1954-66 drives biografen af Johan Jacobsen som ligeledes har eget produktionsselskab Flamingo Studio. En markant film i denne periode var En fremmed banker på der havde premiere i Triangel Teatret den 21. april 1959 og blev på plakaten frem til 3. august samme år. Denne film trak lange køer på Østerbrogade. Licensen overtages af Mogens Skot-Hansen og hans produktionsselskab A/S Laterna Film.

Det eksisterende bevillingssystem opgives 1. juli 1972 og den 1. oktober samme år bliver Triangel Teatret overtaget af Palladium og kommer dermed til at indgå i Danmarks første egentlige biografkæde sammen med bl.a. Husum Bio og Platan Biografen. Palladiums direktør Frederik Sundram holdt kæden på teknologiens forkant og installerede en fremviser af mærket Cinemeccanica i teatret.

Biografen blev lukket af Palladium i 1979.

Senere brug af Triangel Teatret 
Efter lukningen overtages lokalerne af Easy Sound Recording Studio som bliver boende i 1980'erne og 90'erne.

I marts 2001 spillede Mammutteatret forestillingen Guddommeliggørelsen af den laveste fællesnævner af Nicolas Bro i bygningen.

Fra 2005 har lokalerne været brugt som flagship-store for virksomheden Normann-Copenhagen.

Noter 

Etableret i 1905
Etableret i 1926
Ophørt i 1979
Biografer i København
Østerbro
Carlsberg Station

Carlsberg Station er en S-togs-station på Høje Taastrup-banen i København. Stationen blev bygget i perioden 2014-2016 og afløste den daværende Enghave Station ved sin indvielse 3. juli 2016.

Carlsberg Station blev bygget af Carlsberg Byen og overdraget til Banedanmark og DSB.

Stationen ligger ud for Carlsberg Byen, hvor bryggeriet Carlsberg holdt til indtil 2008, men hvor der efterfølgende er igangsat en ombygning til bykvarter. Fra 1937 til 1985 havde bryggeriet her sin egen godsstation, populært kaldet Station Hof, der lå omtrent der, hvor den nye station ligger.

Galleri

Eksterne henvisninger 

 Carlsberg Station på dsb.dk

Kilder 

S-togs-stationer
Valby
Carlsberg Byen
Bronislovas Lubys

Bronislovas Lubys (8. oktober 1938 i Plungė i Litauen – 23. oktober 2011 i Druskininkai i Litauen) var en litauisk iværksætter, forretningsmand, tidligere litauisk premierminister og medunderskriver af lov om genoprettelse af Republikken Litauen. Lubys var administrerende direktør og hovedaktionær i den litauiske virksomhed Achema. Ifølge det litauiske tidsskrift Veidas var Lubys den rigeste indbygger i Litauen (per august 2008). Lubys døde af en blodprop under en cykeltur den 23. oktober 2011, i en alder af 73.

Kilder 

Personer fra Plungė
Litauens premierministre
Erhvervsfolk fra Litauen
Cangas de Onís

Cangas de Onís () er en lille by i den østlige del af den spanske region Asturien. Den er centrum i sognet af samme navn, og den ligger i samme dal som floderne Sella og Güeña. I 737 døde grundlæggeren af det asturiske kongehus, Pelayo, her i sin hovedstad, Cangas de Onis. Byen var fortsatte indtil 774 med at være residens for herskerne af Kongeriget Asturien. Over 7000 ha af arealet hører ind under Nationalparken Picos de Europa. Valfartsstedet Covadonga hører ind under dette sogn.

Referencer

Eksterne henvisninger 

Byer i Asturien
Aroma

Aroma (fra græsk aroma 'krydderi, vellugt) er den oplevelse af fødevarer eller andre substanser, der primært bestemmes af den kemiske opfattelse af sanserne smag og duft.

Betydninger 
karakteristisk, behagelig og krydret duft (og smag) fx fra en fødevare eller et nydelsesmiddel.         

Synonymer:  bouquet  næse, duft, lugt, vellugt.

Eksempler: fin aroma

Anvend altid friskt, koldt vand ved brygningen, derved får kaffen den bedste smag og aroma.

Er en del af en sensorisk oplevelse. Se også Sans.

Aromastoffer
Naturlige eller kunstige aromastoffer anvendes i husholdning, industri og erhverv til produktion af mejeriprodukter,  brød, Coca_Cola, øl, spiritus, tobak etc.

Naturlig aroma (aromastoffer)
Vellugtende flygtige stoffer stammer fra planter eller andre især æteriske oliergiver duft og smag.

Kunstig aroma (aromastoffer)
Aromatiske forbindelser hører til organiske kemiske forbindeser, der indeholder benzol-kerne.

Ekstern henvisning
BioSite, aroma og smag
MLP

MLP har flere betydninger:
 My Little Pony
 Malta Labour Party
 Marine Le Pen - en fransk politiker
 Mexican Liberal Party
 Multilink PPP
 Flerlags-perceptron
Canadian Forces Base Moose Jaw

Canadian Forces Base Moose Jaw , almindeligvis kaldet  15 Wing Moose Jaw eller CFB Moose Jaw, er en  canadisk flyvestation beliggende ca. syv kilometer syd for Moose Jaw, Saskatchewan, Canada.

Basen administreres af Royal Canadian Air Force, og er hjemsted for træning af jagerpiloter fra Canada og øvrige NATO-lande. Flyveeleverne uddannes på Harvard II og CT-155 Hawk.

Kilder

Eksterne henvisninger 
15 Wing – Moose Jaw 

Flybaser
NATO
Etableret i 1941
Luftfart i Canada
Kjell Johansson

Kjell Johansson (5. oktober 1946 i Eskilstuna i Sverige – 24. oktober 2011 i Eksjö i Sverige) var en svensk bordtennisspiller. Han blev europamester to gange i 1964 og 1966, og var svensk mester seks gange i single. I 1965 blev han tildelt Svenska Dagbladets gullmedalje. Han har vundet et VM-sølv individuelt, i 1973 spillede Johansson VM-finale i Sarajevo som han tabte til Xi Enting.

Kildehenvisninger

Eksterne henvisninger 
 

Personer fra Eskilstuna
Bordtennisspillere fra Sverige
Jaunpils Slot

Jaunpils Slot (; i ældre kilder på ) er et slot i Jaunpils pagasts i den historiske region Kurland i det vestlige Letland. Slottet blev opført af Den Liviske Orden i slutningen af det 14. århundrede som en borg, og tårnet blev tilføjet i det 15. århundrede. Slottet blev stærkt beskadiget af svenskerne i 1625. Senere blev en tredje sal tilbygget og den gamle fæstning blev herregård med alle bekvemmeligheder i slutningen af det 17. århundrede. Bygningen blev delvist ombygget i det 18. århundrede, men nedbrændte under revolutionen i 1905. Et år senere blev det genopbygget efter et projekt af arkitekten Wilhelm Bockslaff. Slottet tilhørte fra 1576 til 1919 den tyskbaltiske baron-slægt von der Recke.

Efter de lettiske landboreformer i 1920'erne husede slotskomplekset en forsøgsstation for kvægavl. Under den sovjetiske besættelse af Letland blev det indre af slottet kraftigt ombygget, og i har dag Jaunpils Slot typisk sovjetisk interiør fra 1960'erne.

Kilder

Eksterne henvisninger 
 Jaunpils hos pilis.lv  

Slotte i Letland
Reggaeton

Reggaeton er en art latinamerikansk reggae, som udvikledes omkring 1990 med navne som Vico C, El General og Daddy Yankee. Genren har også haft stor indflydelse på Rap og Hip Hop.

 
Ton
Hiphop
Diyarbakırspor

Diyarbakırspor er en tyrkisk fodboldklub fra byen Diyarbakır. Klubben spiller i 2011/12 i Tyrkiets tredjebedste række, 2. Lig. Dyyarbakirspor blev stiftet i 1968 og spiller sine hjemmekampe på Diyarbakır Atatürk Stadion med plads til cirke 13.000 tilskuere. 

Klubben har flere gange spillet i den bedste række, Süper Lig, senest i sæsonen 2009/10. Efter nedrykningen til 1. Lig fortsatte klubben nedturen, og sæsonen efter var klubben at finde i 2. Lig.

Eksterne henvisninger 
 Diyarbakırspors officielle hjemmeside  

Fodboldklubber i Tyrkiet
Etableret i 1968
Fanejede fodboldklubber
Kakamega skovreservat

Kakamega skovsreservat er et statsligt skovbeskyttelsesområde i den nordlige del af Kakamegaskoven i det vestlige Kenya. Reservatet beskytter Kenysas eneste tilbageværende regnskov – et fragment af den Guineo-Kongolesiske regnskov, som en gang dækkede store dele af det centrale og østlige Afrika.

Det 44 km² store skovreservat oprettedes i 1985 og omfatter også en del af den tilgrænsende Kisereskoven. Tidligere beskyttedes en mindre del af området i et par små naturreservater, det første oprettet i 1933.

Turister kan vandre til fods i skovreservatet, som lettest nås med bil eller bus fra Kisumu, eller med charterfly til en lille flyveplads udenfor skoven.
I skovreservatet findes over 300 fuglearter, over 250 træarter, 27 slangearter og over 400 sommerfuglearter.

Eksterne kilder og henvisninger 

Nationalparker i Kenya
Ludwig 3. af Bayern

Ludwig 3. af Bayern (egentligt: Leopold Joseph Maria Aloys Alfred) (7. januar 1845 i München – 18. oktober 1921 i Ungarn) var Bayerns sidste konge. Da han blev afsat i 1918, sluttede huset Wittelsbachs styre, der havde varet i 738 år. 

Ludwig 3. var den ældste søn af Luitpold, prinsregent af Bayern, der regerede i stedet for den sindssyge konge Otto 1. af Bayern. Ved faderens død i 1912 blev Ludwig prinsregent. Efter en forfatningsændring i 1913 blev Ludwig udråbt til medkonge. Ved kong Ottos død i 1916 blev Ludwig 3. enekonge. 

Ludwig 3. var gift med Marie Therese, ærkehertuginde af Østrig-Este og prinsesse af Modena. De fik 13 børn.

Se også 
 Bayerns historie
 Bayerns kongehus
 Huset Wittelsbach

Litteratur

Eksterne henvisninger 

 

Huset Wittelsbach
Konger af Bayern
Katolske monarker
Bayerns historie
Personer fra München
Syrian Air

Syrian Arab Airlines (opererer under navnet Syrian Air) er det nationale flyselskab i Syrien. Selskabet er ejet af det syriske styre, og har hub på Damascus International Airport i den syriske hovedstad Damaskus. Selskabet blev etableret i 1946.

Historie 
Syrian Airlines blev etableret i efteråret 1946, og begyndte at flyve i 1947 mellem Damaskus, Aleppo og Deir ez-Zour og Al-Qamishli med et to-motorsfly. Økonomiske vanskeligheder gjorde at alle operationer blev indstillet i 1948. Den syriske regering gav i 1951 selskabet offentlig støtte, og flyvningerne blev derefter genoptaget.

Selskabet havde 9 fly i flåden og betjente 12 destinationer i foråret 2012.

Eksterne henvisninger 

 Syrian Airs officielle hjemmeside 

Flyselskaber fra Syrien
Etableret i 1946
Statsejede virksomheder
Kurushima-Kaikyo-broerne

er en hængebro struktur i Japan som består af tre hængebroer og forbinder øen Oshima med Shikoku. Broerne er en del af Nishiseto motorvejen og blev åbnet i 1999.

Konstruktion 
Bro strukturen består af tre på hinanden følgende hængebroer med totalt seks tårne og fire forankringer.

 , hovedspænd 600 meter
 , hovedspænd 1.020 meter
 , hovedspænd 1.030 meter

Hængebroer
Broer i Japan
Mogens Jarset

Mogens Ruthwen Jarset med dæknavnet Bob (26. marts 1912 – 24. oktober 1978) var en dansk modstandsmand, medlem af gruppen Holger Danske. Han var bror til Preben Jarset, der var i samme gruppe.

Jarset var søn af læderhandler Peter Jarset og hustru Astrid f. Veiling og blev selv læderhandler i København. Indtil sin arrestation i januar 1944 nåede han at medvirke i mange aktioner af forskellig art. Han deltog således i våbenkuppet mod militærlejren ved Jægerspris samt kuppet mod militærdepotet ved Grønlands Plads, var med til at skaffe tysk benzin og var med til at befri Josef Søndergaard ("Tom") fra Vestre Fængsel den 5. august 1943.

Med hensyn til sabotage deltog Jarset i sabotagen af Aage Petersens Maskinfabrik på Finsensvej på Frederiksberg, Nordropa på Solbjergvej, en forbindsstoffabrik på Jyllandsvej, Citroënfabrikken i Sydhavnen, Radiometer på Bernhard Bangs Allé, Nordisk Radio Industri på Howitzvej, Løvgrens Vulkaniseringsfabrik på Henrik Steffens Vej og Lillerød Savværk i Allerød. Han havde også andel i sabotagen af Telefonhuset i Dagmarhus, radiomasten ved Nyboder, kabelbrønden ved Øster Voldgade, transformatorerne på Frederiksberg, Kalvøpavillonen, sprængningen af et af tyskerne beslaglagt hus på Platanvej og sprængningen af Forum ved Rosenørns Allé.

Dertil kommer, at Jarset deltog i det første forsøg på at likvidere stikkeren Hedvig Delbo.

7. januar 1944 blev han arresteret af Gestapo. Han blev først sat i Vestre Fængsel og dernæst i tugthus i Schwerin fra februar 1944 og to måneder frem, kom derefter tilbage til Vestre fængsel, og fra 13. december 1944 var han indsat i koncentrationslejren Neuengamme, indtil han blev befriet af Røde Kors kort før befrielsen.

Kilder 
 Opslag i Modstandsdatabasen

Medlemmer af Holger Danske
Danskere i 1900-tallet
Ofre for nazismen fra Danmark
Personer fra København
Woodstock (Virginia)

Woodstock er en by i Shenandoah County, Virginia, USA. Byen har  indbyggere. Woodstock er den administrative hovedby (county seat) I Shenandoah County.

Massanutten Military Academy er beliggende i Woodstock, ligesom det nationale hovedkvarter for Sigma Sigma Sigma sorority. Woodstock er også hjemsted for River Bandits af Valley League.

Historie
Byen blev etableret ved charter i marts 1761 som en del af det daværende Frederick County. Den blev oprindeligt dannet af et land tilskud fra Lord Fairfax, og blev grundlagt som Muellerstadt (Miller Town) i 1752 efter grundlæggeren Jacob Miller. Byens charter blev sponsoreret af George Washington i Virginia's House of Burgesses. Woodstock har været County Seat af Shenandoah County, siden amtets dannelse i 1772.

Notable beboere
 Robert Allen, United States Congressman from Virginia. 
 Charles B. Gatewood, United States Army officer.
 Peter Muhlenberg, præst, soldat og politiker før under og efter den amerikanske uafhængighedskrig.
 Alfred C. Richmond, Commandant of the United States Coast Guard.
 Jason F. Wright, Forfatter.

Referencer

Eksterne henvisninger 

Byer i Virginia
Abingdon (Virginia)

Abingdon er en by i Washington, Virginia, USA, 214 km sydvest for Roanoke. Byen har  indbyggere. Abingdon er den administrative hovedby (county seat) i Washington County og er udpeget som Virginia Historic Landmark. Byen har mange historiske skatte, kunst og håndværksscene centreret omkring gallerier og museer langs Main Street.

Abingdon er en del af Kingsport-Bristol (TN)-Bristol (VA) Metropolitan statistisk område, som er en del af Johnson City-Kingsport-Bristol, TN-VA Kombineret statistisk område – almindeligvis kendt som "Tri-Cities"-regionen.

Historie 

Det stykke land, hvor byen Abingdon ligger var oprindelig undersøgt mellem årene 1748 og 1750 af Dr. Thomas Walker og var en del af den Great Road, som oberst William Byrd III beordrede at skære igennem ørkenen til Kingsport, Tennessee.
I 1760, omdøbte den berømte frontiersman, Daniel Boone, området til Wolf Hills, efter at hans hunde var blevet angrebet af et kobbel ulve under en jagt. Det oprindelige sted for angrebet ligger på  ”Courthouse Hill og er også placeringen af Cavehouse Craft Shop.

For en tid, var der 27 ulve skulpturer placeret rundt omkring i byen, de fleste blev solgt på auktion for at skaffe penge til Advance Abingdon. I løbet af Lord Dunmore's War, blev Black's Fort etableret i 1774 af Joseph Black for at beskytte lokale bosættere i området fra indiske angreb. Den bestod af en log Stockade (indhegning), med et par bjælkehytter indeni, som omkring boende bosættere var med til at reparere i tilfælde af angreb, som det gjorde i 1776, da byen blev chikaneret af Dragging Canoe.

Referencer

Eksterne henvisninger 

 William King Museum

Abingdon
Glasgow (Virginia)

Glasgow er en by i Rockbridge County, Virginia, USA, som ligger ved sammenløbet af James og Maury Rivers. Byen har  indbyggere.

Geografi 
Ifølge United States Census Bureau, Byen har et samlet areal på 3.9 km2 (1.5 square miles), det hele er land.

Referencer 

Glasgow
Belle Haven (Accomack County, Virginia)

Belle Haven er en by i Accomack County i den amerikanske stat Virginia. Byen har  indbyggere.

Referencer 

Belle Haven
Overtrækssko

Overtrækssko er en engangssko af plastik eller filt, som benyttes i flere forskellige brancher hvor der skal opretholdes et rent miljø. Overtrækssko er blevet et hyppigere anvendt produkt i takt med den voksende fokus på at opretholde rene miljøer.

Varianter 
Overtrækssko findes i flere forskellige varianter og materialer. Det hyppigst anvendte materiale til overtrækssko er PE (Polyethylen) og CPE (chloreret polyethylen), som er en overtrækssko i en kraftigere kvalitet.
Et andet materiale anvendt til overtrækssko er Filt. Overtrækssko af filt kommer i flere forskellige varianter. Nogle af varianterne er med bund af CPE materiale, med forstærket bund eller skridsikker og vandtæt.

Anvendelsesområder 

Svømmehaller – I forbindelse med omklædning eller hvis tilskuere skal tæt på bassinet. 

Børnehaver – Når forældre henter deres børn i børnehaven skal der påføres overtrækssko da de fleste børnehaver har et indemiljø hvor der ikke bruges sko så børnene frit kan bevæge sig rundt uden at blive beskidte.

Hospitaler – Ved modtagelsen af patienter er flere hospitaler begyndt at bruge overtrækssko. I sterile og isolationsafdelinger er det også påkrævet at bære overtrækssko.

Fødevareproducenter – Hos fødevareproducenter i såkaldte ”High-risk” områder hvor råvarerne bliver modtaget. Derudover også ved besøgende i produktionen.

Medicinalproducenter – Ved produktion af medicinale produkter er et klinisk miljø påkræver og derfor anvendes overtrækssko i disse miljøer.

Ejendomsmæglere – Ved fremvisning af huse anvendes overtrækssko for at holde huset rent og slippe for besværet med at tage sine sko af og på ved fremvisning.

Det er dog ikke kun i situationer hvor et rent miljø skal opretholdes at overtrækssko kan anvendes. De kan også bruges den anden vej rundt, altså hvis en person skal ud i et beskidt miljø og gerne vil holde sit fodtøj rent. Dette kan fx være gældende for en bilsælger, som skal en tur ud på værkstedet og gerne vil beskytte sine sko mod olie og andet snavs.

Dispenser til overtrækssko 
En dispenser til overtrækssko er en maskine bygget til automatisk at påføre overtrækssko. Dispenserne findes i flere forskellige varianter og størrelser. Nogle dispensere kræver tilslutning af strøm og kommer med digitalt display til at vise hvor mange overtrækssko der er tilbage i dispenseren.

Leverandører 
Overtrækssko kan købes hos flere forskellige forhandlere. Oftest forhandles overtrækssko på B2B-markedet.

Fodtøj
Hygiejne
Pay Dirt

Pay Dirt (1964 - 1990) (Florican - Impish) var en avlshingst ejet af Opdrætterforeningen. Den var Danmarks førende avlshingst gennem mange år. 

Pay Dirt var blandt andet fader til Tarok (1972 – 1981), Dansk Travsports mest kendte travhest gennem tiderne.

Af betydningsfulde efterkommere efter Pay Dirt kan især nævnes følgende heste med sejre i storløb:

Vindere af Dansk Trav Derby:

-1976 Tarok

-1980 Chianti Pitt

-1981 Duvil

-1984 Game Høgh

-1985 Hawkeye (sønnesøn)

-1988 Lancelot Broholm

-1994 Skalflex (sønnesøn)

-2013 Stand and Deliver (tiptipoldebarn (tipoldebarn til Tarok))

Vindere af Dansk Hoppederby:

-1981 Dolly Dirt

-1982 Early Dirt

-1984 Gloria G T (sønnedatter (datter af Tarok))

Vindere af Dansk Trav Kriterium

-1975 Tarok

-1982 Florican Dirt

-1983 Glennie Bilto

-1987 Levelet Tax

Vindere af Dansk Opdrætningsløb

-1979 Dia R S

-1980 Eik Hvetbo

-1981 Florican Dirt

-1985 Keen Garbo

-1986 Latrick Guy

-1991 Ray Dirt

Copenhagen Cup

- 1987 Hairos

EM for 5-årige

-1977 Tarok

-1981 Granit Damsbo

Pay Dirt var af stor økonomisk betydning for Opdrætterforeningen og den betød, at foreningen i mange år var den økonomisk stærkeste organisation indenfor Dansk Travsport.

Travheste
Travsport i Danmark
Håndkøbslægemiddel

Et håndkøbslægemiddel er et lægemiddel, som kan købes uden at skulle fremvise en recept. Håndkøbslægemidler kan købes på apoteket, og et udvalg af lægemidlerne kan også købes i butikker, som Lægemiddelstyrelsen har godkendt som salgssteder.

Apoteksforbeholdte håndskøbslægemidler har udleveringsbestemmelse HA eller HA18, mens ikke-apoteksforbeholdte håndkøbslægemidler har udleveringsbestemmelse HF, HX eller HX18.

Referencer

Lægemidler
Biotin

Biotin eller vitamin B7 er et vandopløseligt vitamin, som medvirker ved cellernes karboxyleringsprocesser og katalyserer syntesen af fedtsyrer og hæmoglobin. Biotin er også vigtig for nedbrydningen af energireserven glykogen, og aktiverer bakteriebekæmpende enzymer.

Biotin findes i fødevarerne nødder, mælkeprodukter, fuldkornsprodukter, bælgfrugter, grønne bladgrøntsager, gær, frugt, upoleret ris, æggeblommer og lever.

Kilder 
 Biotin
 VITAMIN Biotin-B8 

Vitaminer